CELEX: 32021R1922
Language: hu
Date: 2021-11-04 00:00:00
Title: A Bizottság (EU) 2021/1922 végrehajtási rendelete (2021. november 4.) a légi járművekbe beépített vagy azokhoz felhasznált bizonyos áruk tekintetében a Közös Vámtarifa autonóm vámtételeinek ideiglenes felfüggesztéséről szóló (EU) 2018/581 tanácsi rendelet egyes rendelkezéseinek végrehajtására vonatkozó részletes szabályok megállapításáról szóló, (EU) 2018/1517 bizottsági végrehajtási rendelet módosításáról

2021.11.5.   
               
               
                  HU
               
               
                  Az Európai Unió Hivatalos Lapja
               
               
                  L 391/43
               
            
         A BIZOTTSÁG (EU) 2021/1922 VÉGREHAJTÁSI RENDELETE
         (2021. november 4.)
         a légi járművekbe beépített vagy azokhoz felhasznált bizonyos áruk tekintetében a Közös Vámtarifa autonóm vámtételeinek ideiglenes felfüggesztéséről szóló (EU) 2018/581 tanácsi rendelet egyes rendelkezéseinek végrehajtására vonatkozó részletes szabályok megállapításáról szóló, (EU) 2018/1517 bizottsági végrehajtási rendelet módosításáról
         AZ EURÓPAI BIZOTTSÁG,
         tekintettel az Európai Unió működéséről szóló szerződésre,
         tekintettel a légi járművekbe beépített vagy azokhoz felhasznált bizonyos áruk tekintetében a Közös Vámtarifa autonóm vámtételeinek ideiglenes felfüggesztéséről, valamint az 1147/2002/EK rendelet hatályon kívül helyezéséről szóló, 2018. április 16-i (EU) 2018/581 tanácsi rendeletre (1) és különösen annak 2. cikke (2) bekezdésére,
         mivel:
         
                     (1)
                  
                  
                     Az (EU) 2018/581 tanácsi rendelet ideiglenesen felfüggeszti a légi járművekbe beépített vagy azokhoz felhasznált bizonyos áruk tekintetében a Közös Vámtarifa autonóm vámtételeit.
                  
               
                     (2)
                  
                  
                     Az (EU) 2018/1517 bizottsági végrehajtási rendelet (2) II. melléklete felsorolja azokat az üzemképességi tanúsítvánnyal (1. számú EASA-űrlap) egyenértékűnek tekintendő tanúsítványokat, amelyeket az uniós gazdasági szereplők az (EU) 2018/581 tanácsi rendeletben meghatározott felfüggesztési rendszer keretében, az ott szereplő feltételek mellett történő árubehozatalkor felhasználhatnak.
                  
               
                     (3)
                  
                  
                     Az egyrészről az Európai Unió és az Európai Atomenergia-közösség, másrészről Nagy-Britannia és Észak-Írország Egyesült Királysága között létrejött kereskedelmi és együttműködési megállapodást (a továbbiakban: a megállapodás) (3) az Unió nevében 2020. december 29-én aláírták. A megállapodás 2021. január 1-jétől 2021. április 30-ig ideiglenesen alkalmazandó volt, és hivatalosan 2021. május 1-jén lépett hatályba.
                  
               
                     (4)
                  
                  
                     A megállapodás repülésbiztonsági kérdésekkel foglalkozik, ideértve az üzemképességi tanúsítványok kiadását végző hatósággal, az Egyesült Királyság Polgári Repülési Hatóságával (CAA) folytatott együttműködést is. Ezért helyénvaló a CAA által kiállított 1. számú CAA-tanúsítványokat az 1. számú EASA-űrlappal egyenértékűnek tekinteni, és azokat felvenni az (EU) 2018/1517 végrehajtási rendelet II. mellékletében szereplő jegyzékbe.
                  
               
                     (5)
                  
                  
                     Az (EU) 2018/1517 rendeletet ezért ennek megfelelően módosítani kell.
                  
               
                     (6)
                  
                  
                     A megállapodás 30. mellékletének („Légialkalmassági és környezetvédelmi tanúsítás”) és különösen 15. cikke a) pontjának, valamint 21. cikke (1) és (2) bekezdésének megfelelően a CAA által a 2020. december 31. előtt kifejlesztett és tanúsított termékekre kiállított 1. számú CAA-tanúsítványok elegendőnek tekintendők ahhoz, hogy az (EU) 2018/1517 végrehajtási rendelet I. mellékletében felsorolt áruk 2021. január 1-jétől az (EU) 2018/581 rendelet 1. cikkének (1) bekezdése szerinti behozatali vámfelfüggesztésben részesüljenek. Ezért a gazdasági szereplők jogbiztonságának garantálása érdekében e rendeletet az ilyen tanúsítványok tekintetében visszamenőleges hatállyal kell alkalmazni, és a rendeletnek sürgősen hatályba kell lépnie.
                  
               
                     (7)
                  
                  
                     Az e rendeletben előírt intézkedések összhangban vannak a Vámkódexbizottság véleményével,
                  
               ELFOGADTA EZT A RENDELETET:
         
            1. cikk
            Az (EU) 2018/1517 rendelet II. melléklete módosul és a következő sorral egészül ki:
            
               
                           Légi közlekedési hatóság
                        
                        
                           Üzemképességi tanúsítvány
                        
                     
                           „United Kingdom Civil Aviation Authority (Az Egyesült Királyság Polgári Légiközlekedési Hatósága)
                           
                        
                        
                           CAA Form 1  (4)
                           
                        
                     
         
         
            2. cikk
            Ez a rendelet az Európai Unió Hivatalos Lapjában való kihirdetését követő napon lép hatályba.
            Ezt a rendeletet 2021. január 1-jétől kell alkalmazni.
         
         
            Ez a rendelet teljes egészében kötelező és közvetlenül alkalmazandó valamennyi tagállamban.
            Kelt Brüsszelben, 2021. november 4-én.
            
               
                  a Bizottság részéről
               
               
                  az elnök
               
               Ursula VON DER LEYEN
            
         
         
            (1)  HL L 98., 2018.4.18., 1. o.
         
         
            (2)  A Bizottság (EU) 2018/1517 végrehajtási rendelete (2018. október 11.) a légi járművekbe beépített vagy azokhoz felhasznált bizonyos áruk tekintetében a Közös Vámtarifa autonóm vámtételeinek ideiglenes felfüggesztéséről szóló (EU) 2018/581 tanácsi rendelet egyes rendelkezéseinek végrehajtására vonatkozó részletes szabályok megállapításáról (HL L 256., 2018.10.12., 58. o.).
         
            (3)  HL L 149., 2021.4.30., 10. o.
         
         
            (4)  2021.1.1-től.”